Copyright: http:


Pomocnik programu Imager
Pomocník

Úvod

O programe Imager

Imager Enhancer

Kontakt

Licenčná zmluva

Výzva

Poďakovanie

Popis programu

Konfigurácia počítača

Podporované typy obrázkov

Klávesové skratky

Najčastejšie kladené otázky(FAQ)

Lokalizácia programu

Novinky, vylepšenia v programe

Tipy a triky

Prekladatelia

Nastavenie programu

Čas v Slideshow

Prostredie Imagera

Asociácia

Jazyk

Thumbnails

Celá obrazovka

Dialógové okná

Panel nástrojov

Vzhľad Imagera

Zoznam súborov

Myš

TIFF and Adobe are either registered trademarks or trademarks of Adobe Systems Incorporated or its subsidiaries.

TGA and Truevision are either registered trademarks or trademarks.

Microsoft, Windows and Plus! are either registered trademarks or trademarks of Microsoft Corporation in the United States and/or other countries.

CompuServe is a registered mark of CompuServe Incorporated.

GIF is a Service Mark property of CompuServe Incorporated.

All other brand and product names are marks or registered marks of their respective companies.


O programe Imager

Imager je freewarový (ak dodržíte podmienky uvedené v licenčnej zmluve) slovenský prehliadač obrázkov pre platformu Windows 9x/2000/ME/XP/NT 4.0.

Funkcie, výhody programu:

- slideshow, lupa, informácie, výber z obrázka, hromadná konverzia, ...

- dokáže si asociovať súbory (samozrejme iba tie, ktoré sú podporované)

- pomocník programu

- obrázok môžete použiť ako tapetu na pracovnú plochu

- nástroje: vytvorenie GIF obrázka, Multi TIF obrázka, Icon Extractor

- podporuje zobrazenie v  Thumbnails móde (používa aj Thumbnails cache)

- dá sa jednoducho lokalizovať (na preklad postačí Poznámkový blok)

- Imager má iba okolo 600 KB

- obrázky dokáže priamo zobrazovať zo ZIP archívu

Príbuzné témy:

Podporované typy obrázkov

Kontakt

Imager Enhancer


Imager Enhancer
Imager Ehancer

Imager Enhancer je určený na jednoduchú úpravu obrázkov. K dispozícii sú nástroje štetec, elipsa, obdĺžnik, zaoblený obdĺžnik, čiara, text, výplň.

Filtre, ktoré sú použiteľné i ako efekty (pri správnom nastavení):

RGB, HSV, CMY, YCbCr, HLS, Gamma (jas, kontrast), negatív, ostrosť, detail, vyhladenie, obrysy.

Efekty:

okraj obrázka, prechod obrázkov

V Enhancerovi je samozrejme možné meniť atribúty obrázku, horizontálne a vertikálne prevrátenie, otočenie obrázku o ľubovolný počet stupňov.

Imager Enhacer je možné získať zo stránok EscSoftware(http://www.escsoftware.host.sk/enhancer).

Príbuzné témy:

Kontakt

Licenčná zmluva


Kontakt na autora
Kontakt

Prípadné pripomienky a námety môžete zasielať na nižšie uvedenú adresu.

Autor programu:

Roman Riška

riskar@post.sk

Internet:

Domovská stránka: http://www.escsoftware.host.sk

E-mail: escsoftware@host.sk

Download:

Nové verzie tohto programu nájdete na jeho domovskej stránke alebo priamo na tejto adrese:

http://www.escsoftware.host.sk/DOWNLOAD/imsetup.exe


Licencna zmluva (dojednanie)
Licenčná zmluva

1. Produkt je duševným vlastníctvom spoločnosti EscSoftware.

2. EscSoftware Vám týmto licenčným dojednaním dáva nevýhradný súhlas inštalovať program na ľubovolný počet počítačov a používať ho po neobmedzenú dobu(freeware).

3. EscSoftware Vám týmto licenčným dojednaním striktne zapovedá program akýmkoľvek spôsobom dekomprimovať alebo používať iné metódy spätného inžinierstva prípadne využiť akékoľvek jeho komponenty (vrátane súboru pomocníka) pre akékoľvek iné účely, ako je vlastné použitie tohoto programu bez výslovného dovolenia EscSoftware.

4. EscSoftware Vám týmto licenčným dojednaním dáva nevýhradný súhlas využívať technické podpory na internetových stránkach www.escsoftware.host.sk, prípadne využiť e-mail escsoftware@host.sk pre oznámenie Vašich problémov alebo potrieb v oblasti použitia tohoto programu.

5. EscSoftware Vám týmto licenčným dojednaním dáva súhlas inštalovať a šíriť program ľubovolným spôsobom - kopírovaním na ľubovolné média, prostredníctvom Internetu, alebo iných dátových sietí (aj na lokálnej, firemnej sieti).

6. EscSoftware sa týmto licenčným dojednaním vzdáva akejkoľvek zodpovednosti za priame alebo nepriame škody vzniknuté inštalovaním, alebo používaním tohoto programu.

7. Toto licenčné dojednanie sa zjednáva na dobu používania programu.


Vyzva pre prekladatelov
Výzva

Ak by ste mali záujem prekladať Imager do iného jazyka, a stačilo by Vám to, že by vaše meno bolo v:

- okne O programe

- na domovskej stránke programu

- tomto pomocníkovi

tak sa mi hneď ozvite! :-)

Príbuzné témy:

Lokalizácia programu

Kontakt

Prekladatelia


Minimalna, doporucena konfiguracia pocitaca
Konfiguracia počítača

Minimálna konfigurácia:

- 486DX4/66 Mhz

- grafická karta s 256 farbami

- 12 MB RAM

- Microsoft Windows 95

- 2 MB na disku

Program bol spustený na tomto minime, možno pobeží aj na pomalšom počítači s Windows 95, ak áno napíšte mi. Pre túto konfiguráciu doporučujem mať zapnutú ”Splash screen” obrazovku – aby bolo vidno, že niečo robí...

Doporučená konfigurácia:

- Pentium 233 Mhz

- 48 MB RAM

- grafická karta s 16 bitovými farbami

- Microsoft Windows 98 SK

- 2 MB na disku

Príbuzné témy:

Najčastejšie kladené otázky (FAQ)


Podporovane typy obrazkov
Podporovane typy obrázkov

Podporované typy obrázkov:

BMP, DIB, JIF, JPEG, PBM, PCX, PGM, PPM, PNG, RLE, TGA, TIF, ICO, WMF, EMF, GIF.

Program dokáže ukladať obrázok do formátov:

BMP, JPG, PBM, PGM, PNG, PPM, TGA, TIF.

Animované GIF obrázky nieje možné ukladať ani v nich používať lupu.

Tabuľka podporovaných formátov:

Prípona	Typ	Podpora
BMP	Windows or OS/2 Bitmap	R/W
DIB	Windows or OS/2 DIB	R
JPEG , JPG	JPEG - JFIF Compliant	R/W*1
JIF	JFIF Compilant	R
PBM	Portable Bitmap	R/W
PCX	Zsoft Paintbrush	R
PGM	Portable Greymap	R/W
PPM	Portable Pixelmap	R/W
RLE	Windows or CompuServe RLE	R
TGA	Truevision Targa	R/W
TIF, TIFF	Tagged Image File Format	R*2/W*3
PNG	Portable Network Graphics	R/W
ICO	Icon file	R
WMF	Windows Meta File	R
EMF	Windows Enhanced Meta File	R
GIF	CompuServe Graphics Interchange (87a, 89a)	R/W*4

Legenda:

*1 – ukladanie prebieha prostredníctvom JPEG optimalizátora

*2 – podporuje aj viac obrázkové TIF obrázky

*3 – súčasťou Imagera je nástroj na tvorbu viacobrázkových TIF obrázkov

*4 – Imager priamo nepodporuje ukladanie do GIF, ale jeho súčasťou je nástroj na tvorbu animovaných GIF obrázkov

R – tento formát dokáže Imager otvoriť (čítať)

W – dokáže uložiť obrázok do tohto formátu (ukladať)


Klavesove skratky, ktore Vam urychlia pracu s programom
Klávesové skratky

Súbor

Prehliadač - Ctrl+O, Enter

Otvoriť obrázok – F3

Uložiť obrázok ako... – Ctrl+S

Kopírovať obrázok - Ctrl+C

Informácie – Ctrl+I

Premenovať obrázok - Ctrl+R

Vymazať obrázok – Ctrl+D

Hromadná konverzia – Ctrl+F2

Tlačiť obrázok - Ctrl+P

Koniec programu - F12

Zobraziť

Panel nástrojov - F5

Stavový riadok - F6

Prieskumník - F7

Slideshow - Medzerník(Space)

Celá obrazovka - F4

Zobraziť - Lupa

Priblížiť obrázok - kláves +

Oddialiť obrázok - kláves -

Normálna veľkosť - kláves /

Výber z obrázka - Shift

Zobraziť - Obrázok

Prvý obrázok - Home

Posledný obrázok - End

Ďalší obrázok - PgDn

Predchádzajúci obrázok - PgUp

Ďalšia strana - Ctrl+PgDn

Predchádzajúca strana - Ctrl+PgUP

Nastavenie

Čas v Slideshow - Shift+Ctrl+S

Prostredie Imagera - Shift+Ctrl+I

Asociácia - Shift+Ctrl+A

Jazyk - Shift+Ctrl+J

Thumbnails - Shift+Ctrl+T

Celá obrazovka – Shift+Ctrl+F

Dialogové okná – Shift+Ctrl+D

Panel nástrojov – Shift+Ctrl+N

Vzhľad Imagera – Shift+Ctrl+Z

Zoznam súborov – Shift+Ctrl+O

Myš – Shift+Ctrl+M

Nástroje

Vytvoriť Multi TIF obrázok - Ctrl+T

Vytvoriť GIF obrázok - Ctrl+G

Icon Extractor – Ctrl+N

Otvoriť obrázok v Imager Enhancer - Ctrl+E

Pomocník

Pomocník programu - F1

O Programe - F11


Novinky, vylepsenia v programe - historia programu Imager
Novinky, vylepšenia v programe

Novinky vo verzii 2.3 (19/10/2002):

- do Nastavenia pribudlo nastavenie myši

- bola odstránená Splash screen (Úvodná obrazovka), rýchlejší štart programu

- v Icon Extractore sa dajú uložiť všetky ikony naraz

- v zozname adresárov sa zobrazí „+“ ak má adresár podadresáre

- nová ikona inštalačného, odinštalačného programu

Novinky vo verzii 2.2 (07/08/2002):

- voľba typu kompresie v thumbnails cache

- dá sa nastaviť kvalita lupy

- zmenené názvy odkazov (pre jednoduchší update programu)

- do Štart menu bol pridaný odkaz na prehliadač

- nové ikony súborov (asociované súbory)

- bola vylepšená asociácia súborov

- dokáže otvoriť ZIP archív chránený heslom

- rýchlejšie načítavanie zoznamu súborov

- dá sa zoradiť zoznam súborov podľa názvu, veľkosti, prípony

- do nastavenia bol pridaný Zoznam súborov

Novinky vo verzii 2.1 (10/06/2002):

- dokáže zobrazovať obrázky priamo zo ZIP archívov

- opravené spúšťanie programu pod Windows XP

- nový zoznam adresárov (aj zo ZIP súbormi)

- do inštalačného súboru je pridaný český jazyk

- Hromadná konverzia pracuje aj s GIF, WMF, EMF, ICO

- zmenená tlač obrázku (tlačí v skutočnej veľkosti)

Novinky vo verzii 2.0 (01/04/2002):

- vylepšená ukážka pred tlačou

- obrázok sa dá použiť aj ako pozadie do IE (odskúšané len na W98 s IE 5.5)

- Thumbnails cache – zrýchlenie načítavania thumbnials

- v zozname súborov môžete vyhľadávať názov

- vylepšené boli aj nástroje – Vytvorenie Muti TIF obrázku a GIF obrázku

- veľkosť obrázka sa dá prispôsobiť oknu

Novinky vo verzii 1.9 (01/03/2002):

- v thumbnails Imager používa zachovanie pomeru strán

- dá sa upravovať Panel nástrojov

- v nastavení sa dá vybrať, ktoré dialógové okná sa Vám majú zobraziť

- hromadná konverzia súborov

- odstránenie scrollbarov pre posúvanie v obrázku

- okno ”Otvoriť obrázok” zmené na Prehliadač

- v Prehliadači sa dá vyberať viac súborov naraz

Novinky vo verzii 1.8 (08/01/2002):

- podpora NetScroll+ (posúvanie medzi obrázkami tlačítkom myši )

- čiastočne podporované formáty už nie sú čiastočne, ale plne podporované

- z nastavenia boli odstránené: ”Zobrazenie obrázku” a ”JPEG formát”

- v nastavení môžete nastaviť, čo všetko sa má na obrazovke zobraziť v režime na celú obrazovku

- do informácií pribudlo: Aktuálne atribúty obrázku, Dátum a čas vytvorenia súboru, Poradie súboru v adresári, verzia GIF obrázku

- zmena zobrazovania informácií v okne ”Informácie”

- výber z obrázka

Novinky vo verzii 1.7 (14/10/2001):

- upravená podpora nových jazykov

- možnosť zobrazenia Thmubnails

- opravené množstvo chýb

- úvodná obrazovka(Splash screen)

- rýchlejší štart programu a rýchlejšie načítanie zoznamu súborov

Novinky vo verzii 1.6 (22/08/2001):

- nový spôsob lokalizácie

- pribudol Icon Extractor do nástrojov

- Imager posúva zoznam súborov na aktuálny súbor

- nový zoznam adresárov (štýl Windows 95) v okne ”Otvoriť obrázok”

- interaktívny nástroj na ukladanie JPEG obrázkov (JPEG optimizer)

- počítadlo spustení Imagera

- súbor sa dá kopírovať, premiestniť do iného adresára (Drag&Drop)

Novinky vo verzii 1.5 (21/06/2001):

- pri otvorení okna "Otvoriť obrázok" je označený súbor, ktorý je otvorený v Imageri

- Imager otvára asociované typy až po otvorení hlavného okna

- vylepšená verzia Imager Enhancer 1.0

- pribudli nástroje – vytvoriť Multi TIF obrázok a GIF obrázok

- pri ukladaní obrázka do JPEG sa dá nastaviť kvalita obrázka

- opravenie niekoľkých chýb pri posúvaní medzi obrázkami, otvorenie obrázka...

- opravená bola aj podpora PNG

Novinky vo verzii 1.42 (11/05/2001):

- nový pomocník

- program neni závislí od inštalačného programu

- možnosť použiť obrázok ako pozadie na pracovnú plochu

- viacjazyčná podpora programu

- v okne ”Otvoriť obrázok” sa dá vybrať, aké majú byť ikony(veľké, list,...)

- podpora Multi TIF(viacobrázkového TIFu)

- zobrazovanie procesu načítavania súborov v adresári

Verzia 1.4 (23/03/2001):

- pribudla podpora formátov DIB, JIF, PBM, PCX, PGM, PPM, RLE, TGA, TIF

- možnosť ukladania obrázkov do viacerých formátov

- namiesto nastavenia formátu JPEG je podrobnejšie Zobrazovanie obrázka, ktoré sa týka všetkých formátov okrem GIF, ICO, WMF, EMF

- možnosť asociovania obrázkov priamo z programu

- súčasťou programu je nadstavba Imager Enhancer

- rozšírená ponuka ”Informácie o súbore” a ”O Programe”

- zmena vzhľadu okien – Informácie, Nastavenie, O Programe

- do Panelu nástrojov môžete dať obrázok na pozadie, vlastnú farbu

- tiež bola urobená zmena v inštalačnom a ”odinštalačnom” programe

- obrázky(súbory) môžete premenovať priamo z Imagera

Verzia 1.3 (15/01/2001):

- opravené je vymazávanie súborov označených ako ”Iba na čítanie”

- pribudla podpora formátu GIF

- celá obrazovka sa používať stále, nie len pri otvorenom obrázku

- upravené bolo aj okno ”Otvoriť súbor”, zmena celého dizajnu okna

- inštalačný program utrpel tiež zmeny, pribudol prechod farieb na pozadí, dá sa vyberať cieľový adresár, nemusíte vypísať celú cestu.

- zmena pri približovaní a odďaľovaní obrázka

- rozšírené bolo aj ”Tlačiť obrázok” o vlastné okno s veľkosťou a pozíciou obrázka

- bol aj na Freesoft CD 1/2001

Verzia 1.2 (18/12/2000):

- upravenie ponuky Nastavenie – Prostredie o ”Imager spustiť” a ”Obrázok na pozadí” o ”Centrovať” , v nastavení ”Čas v Slideshow” môžete zadávať vlastný počet sekúnd

- obrázok môžete približovať, oddialiť o 10%, 20%, 30%..., iba v paneli nástrojov

- upravený bol aj Inštalátor o pridanie položky v ponuke štart a odinštalačný program, pre odstránenie Imagera z disku

- je možné uložiť obrázok, ale iba v tom istom formáte

- zrýchlené posúvanie v obrázku

- v ”Otvoriť súbor” pribudli ”Informácie”

- súbory sú usporiadané podľa názvu

- bolo upravené centrovanie obrázku

- malá úprava ikôn v paneli nástrojov

- pribudla možnosť zobrazenia na celú obrazovku

Verzia 1.01:

- v Informáciách  o súbore pribudla položka ”veľkosť súboru”

- Pomocník(Pomoc, Nápoveda, ...) programu Imager

- rozšírenie ponuky Nastavenie z JPEG na: Čas v Slideshow, Prostredie Imagera a samozrejme JPEG formát

- obrázok sa zobrazuje aj počas načítavania, nie len po načítaní obrázku

- medzi obrázkami sa môžete pohybovať v toolbare(Panel nástrojov) po kliknutí na šípky(sú štyri), alebo pomocou klávesov.

- automatické zobrazovanie obrázkov(Slideshow) po sekundách

- môžete vypnúť prieskumníka, panel nástrojov, alebo stavový riadok v menu programu – ”Zobraziť”.

- v obrázku sa môžete pohybovať pomocou myši a klávesnice


Strucne informacie pre prekladatelov programu
Lokalizácia programu

Predtým, ako začnete Imager prekladať mohli by ste mi najprv napísať e-mail, či už Imager do tohto jazyka dakto neprekladá – aby vaša práca nebola zbytočná.

Postup, ako lokalizovať Imager:

1. k lokalizácii programu potrebujete zdrojový slovak.lng(alebo iný, už lokalizovaný súbor).

2. tento súbor prekopírujete a premenujete ho na ”váš_jazyk.lng”.

3. prekopírovaný súbor môžete editovať(upraviť) v ľubovolnom programe(napr. Notepad).

4. bližšie informácie sú už priamo v slovak.lng súbore

Ak by ste mali hotový preklad programu bol by som veľmi rád, keby ste mi ho poslali na moju e-mailovú adresu.

Každý kto mi pošle lokalizáciu:

1. jeho meno bude v okne ”O programe”, na domovskej stránke programu a v tomto pomocníkovi.

2. jeho lokalizácia bude súčasťou programu(bude s ním rozširovaná)

Bližšie informácie získate na riskar@post.sk.

Príbuzné témy:

Prekladatelia

Kontakt

Výzva


Najcastejsie kladene otazky (FAQ)
Najčastejšie kladené otázky (FAQ)

V tejto časti pomocníka sú napísané prípadné chyby, ktoré môžu nastať pri používaní programu.

Dal som tlačiť obrázok a z tlačiarne my vyšiel prázdny papier?

Môže to byť spôsobené tým, ak máte väčší obrázok ako je veľkosť papiera (A4...) tak Imager nič nevytlačí a vysunie papier von, doporučujem zmenšiť obrázok. Toto by sa Vám už nemalo stať vo verzii 2.0 – vylepšené tlačenie obrázku (ukážka pred tlačou)

Dal som vymazať súbor a on tam stále je...

Skontrolujte, či sú na súbore neni zadané atribúty ”Iba na čítanie”. Táto chyba bola odstránená vo verzii 1.3. Imager automaticky súboru odstráni atribúty “iba na čítanie”!

Pri väčšom zväčšení sa mi obrázok stratí...

Ak máte zväčšenie(700%,100%) program má menšie komplikácie zo zobrazovaním obrázka.

Mám asociované typy a program ich neotvára...

Dajte znovu asociovať súbory, malo by to fungovať. Táto chyba mohla nastať pri presunutí programu do iného adresára.

Dám požiť obrázok ako tapetu – Roztiahnuť a on sa neroztiahne...

Ak Vám nastane takáto situácia pravdepodobne používate Windows 95(bez Plus! balíka), ktorý takéto zobrazenie tapety nepodporuje.

Keď otvorím GIF obrázok tak Imager zamrze...

Pravdepodobne je GIF obrázok poškodený a preto ho Imager nedokáže otvoriť. Doporučujem ho radšej vymazať pomocou Windows Explorera(obrázok je dosť poškodený, neotvorí ho pravdepodobne žiaden prehliadač).

Imager pod Windows XP vypisuje chybu pri spustení...

Táto chyba bola čiastočne odstránená vo verzii 2.1. Ak sa Vám stále zobrazuje vypnite si Splash screen.

Imager mi vytlačí obrázok v zmenšenej podobe...

Určite sa Vám stalo, že keď ste dali tlačiť obrázok bol dajaký malý. Toto by sa Vám už nemalo stať od verzie 2.1 v ktorej som tento nedostatok odstránil. Vo verzii 2.1 už nezadávate veľkosť obrázku v pixeloch, ale v milimetroch.

Pozadie do panelu IE nefunguje...

Táto funkcia je odskúšaná pod systémom Windows 98 SK s Internet Explorerom 4.01 (a vyššie). Pod systémom Windows XP(s IE 6.0) ani NT(pod W95 som to neskúšal) zatiaľ nefunguje.

Príbuzné témy:

Asociácia


Tipy a triky pre uzivatelov programu
Tipy a triky

Tu nájdete niekoľko trikov ako na Imager  :-)

Chcete aby program automaticky otvoril napr. BMP, JPG, ... obrázky?

V Nastavení zvoľte položku Asociácia, označte typy súborov ktoré chcete asociovať programu(má otvárať) a kliknite na ”

Asociovať”.

Páči sa Vám obrázok a chceli by ste ho mať na pracovnej ploche Windowsu?

V menu – Zobraziť – Podklad na plochu máte výber z troch možností – centrovať, dlaždice, roztiahnuť. Alebo kliknite na ikonu prac. plochy v paneli nástrojov.

Chceli by ste, aby sa pri každom spustení obrázku otvoril Váš obľúbený obrázok?

Do adresára, kde ste nainštalovali Imager prekopírujte Váš obľúbený obrázok a nazvite ho SPLASH.JPG(musí súhlasiť aj typ).Teraz Imager otvorí splash obrázok vždy pri spustení (ak nebol otvorený na zobrazenie asociovaného obrázka - otvorený z Windows Explorera).

Chcete, aby sa pri spustení automaticky zobrazilo okno Prehliadača ?

Ak chcete, aby sa Vám takto Imager spúšťal musíte do parametru zadať “/browser” – pozor na malé a veľké písmená.

Neviete, ako zmeniť jazyk bez spustenia okna “Nastavenie programu” ?

Imager Vás po nainštalovaní vyzve, aby ste vybrali jazyk. Ak by ste chceli takéto okno spustiť ešte raz stačí, aby ste Imager spustili s parametrom “/language”.

Príbuzné témy:

Asociácia


Mena ludi, ktory prelozili Imager do ineho jazyka
Prekladatelia

V tejto časti pomocníka sú mená ľudí, , ktorý preložili Imager do iného jazyka ako slovenčiny.

Jazyk	Meno prekladateľa
Český (Czech)	Květoslav Vršovský (od verzie 1.9) František Simon (1.6)

Ak by ste tu chceli mať aj vy svoje meno: stačí ak mi pošlete Vami preložený .lng súbor do iného jazyka – samozrejme okrem tých, ktoré sú uvedené hore v tabuľke.

Predtým, ako začnete Imager prekladať mi radšej napíšte e-mail, či už Imager do tohto jazyka neprekladá dakto iný.

Všetkým prekladateľom ďakujem za ich čas strávený nad prekladaním programu.

Príbuzné témy:

Lokalizácia programu

Výzva


Nastavenie - Cas v Slideshow
Čas v Slideshow

Krátka charakteristika funkcie slideshow:

Možnosť prehliadania všetkých obrázkov bez toho, aby ste sa medzi nimi museli prepínať alebo preklikávať( obrázky v aktuálnom adresári sa Vám same zobrazujú v zadanom časovom intervale)


Nastavenie - Prostredie Imagera
Prostredie Imagera

V tejto časti môžete aspoň čiastočne zmeniť správanie programu.

Spustenie Imagera:

Na výber máte Maximalizovaný, Minimalizovaný, Normálna veľkosť. Štandardne je Imager nastavený na režim ”Maximalizovaný”. Vyberte ako sa Vám hodí, aby sa Imager otváral (spúšťal).

Ostatné:

Ukončiť program po zatvorení Prehliadača – Imager sa automaticky zavrie ak sa zavrie okno ”Prehliadač”, toto neplatí ak ste dali ”Použiť obrázok” alebo Zrušenie (Esc).

Zobraziť informácie v okne Otvoriť obrázok – zobrazí stručné informácie k obrázku.

Odstránenie súboru:

Ak je zvolená položka “Premiestniť do Koša” tak Imager súbor, ktorý daté odstrániť presunie do Koša systému Windows. Ak vyberiete položnu “Odstrániť súbor z disku” bude Imager súbor vymazávať z disku – súbor sa takto nenávratne stratí!

Lupa:

Nastavte kvalitu zväčšenia – rýchla, stredná, precízna. Doporučujem používať možnosť “rýchla” – aj keď je obrázok pri zväčšení trochu kockatý. Ak Vám skôr vyhovuje naozaj kvalitné zväčšenie použite precízna (program sa bude snažiť obrázok čo najviac zaostriť – nebude robiť kocky).


Nastavenie - Asociacia
Asociácia

V tomto odseku nastavenia môžete zvoliť typy súborov (prípony), ktoré chcete asociovať programu Imager.

Pozor: program si nedokáže odasociovať súbory.

Čo je asociácia súborov ?

Je to nastavenie predvoleného programu na otváranie určitého typu súboru(napr. *.bmp, *.jpg).

Príklad: Ak chcete aby Imager otváral všetky BMP súbory(sú súbory, ktoré majú príponu .bmp – mraky.bmp) tak v nastavení označíte ”Windows or OS/2 Bitmap (BMP) a kliknete na tlačítko Asociovať. Teraz sa bude Imager automaticky spúštať, keď otvoríte v prieskumníkovi(Windows, Windows Explorer...) obrázok typu BMP.

Príbuzné témy:

Najčastejšie kladené otázky (FAQ)

Podporované typy obrázkov


Nastavenie - Jazyk
Jazyk

Tu môžete zvoliť jazyk, ktorý sa má použiť v programe program.

Vyberte Váš jazyk a kliknite na ”Použiť jazyk” pre použitie jazyka v Imageri.

Príbuzné témy:

Lokalizácia programu

Výzva

Prekladatelia


Nastavenie - Thumbnails
Thumbnails

Nastavenie veľkosti thumbnails, thumbnails cache, kompresie thumbnails

Ak používate zobrazenie súborov v režime thumbnails(v Prehliadači) tak Vám doporučujem zapnúť cache obrázkov – výrazne to urýchli vašu prácu.

Čo je Thumbnails cache ?

Thumbnaiils cache je pamäť Imagera do ktorej si ukladá už zmenšené obrázky. Obrázky sa ukladajú do jedného súboru ({Imager}\Thumbnails\thumbnails.db) – na tento súbor je použitá minimálna ZIP kompresia.

Ako funguje Thumbnails cache ?

Program si ukladá zoznam súborov do jedného súboru({Imager}\Thumbnails\list.txt) v tomto súbore sú uložené nesledujúce údaje:

názov a cesta k originálnemu súboru=zmenšený obrázok v cache.

Imager automaticky dokáže zistiť, či sa súbor nachádza v cache alebo nie.

- keď sa súbor nachádza v cache tak ho načíta

- keď nie tak načíta originálny(veľký) obrázok a uloží jeho zmenšeninu do cache, aby sa najbližšie načítavanie urýchlilo

Kompresia:

Bez kompresie – zmenšené obrázku sa nebudú komprimovať ostanú v BMP formáte (môže to zvýšiť rýchlosť načítavania, ale aj veľkosť cache bude o dosť väčšia!)

JPEG kompresia – zmenšené obrázky sa budú komprimovať do JPEG. Tu môžete nastaviť kvalitu jedného thumbnail(0% - najhoršia, 100% najlepšia).

Veľkosť thumbnails:

môžete zadať veľkosť jedného thumbnailsu. Štandardná veľkosť je 80x60 pixelov.

Aktuálny stav cache:

zobrazuje aktuálny stav thumbnails cache. Počet súborov a veľkosť celej cache.

Vymazať cache:

kliknite, ak je Vaša cache príliš veľká.


Nastavenie - Cela obrazovka
Celá obrazovka

Môžete si nastaviť, čo všetko sa Vám má na obrazovke zobraziť ak je Imager v móde ”Celá obrazovka”.

Zobraziť na Obrazovke:

Názov súboru – zobrazí sa názov(meno) práve otvoreného súboru

Veľkosť obrázku – zobrazia sa atribúty obrázku

Pozícia súboru – pozícia práve otvoreného súboru v adresári

Lupu – zobrazí počet percent lupy (zväčšenie, zmenšenie)

Farba textu – môžete nastaviť farbu textu, v ktorom sa Vám zobrazujú hore vybrané údaje

Umiestnenie textu – môžete nastaviť, či sa má text zobrazovať v hornej časti obrazovky alebo v dolnej časti.

Zobraziť stav načítania obrázku – stav načítavania obrázku

Slideshow:

Automaticky spustiť Slideshow – ak je táto voľba označená Imager bude spúšťať Slideshow pri prepnutí do módu Celá obrazovka(F4).


Nastavenie - Dialogove okna
Dialógové okná

Tu môžete nastaviť, ktoré ”potvrdzovancie dialogy” sa Vám majú zobrazovať.

Potvrdenie pred vymazaním súboru:

potvrdenie, ktoré Imager pýta pre vymazaním súboru z disku. Pozor: Imager vymaže súbor z disku nepremiestni ho do koša!

Výpis o prekopírovaní obrázku do pamäti:

potvrdenie o úspešnom alebo neúspešnom prekopírovaní obrázka do pamäte

Potvrdenie, ak je veľkosť obrázku väčššia ako veľkosť pracovnej plochy (Tapeta na prac. plochu):

ak je táto možnosť vypnutá, tak Imager automaticky použije upravené atribúty na obrázok, ktorý sa ide použiť ako tapeta na pracovnú plochu.

Ak nastane chyba počas otvárania obrázku:

chybové hlásenie, ktoré sa zobrazuje ak sa nepodarí otvoriť(načítať) obrázok.

Potvrdenie pre premiestnenie obrázku:

potvrdenie, ktoré Imager vyžaduje pred premiestnením súboru z jedného adresára do druhého(Drag&Drop v okne ”Otvoriť obrázok”)

Potvrdenie pre kopírovanie obrázku:

potvrdenie, ktoré Imager vyžaduje pred prekopírovaní súboru z jedného adresára do druhého(Drag&Drop v okne ”Otvoriť obrázok”)

Opýtať sa na uloženie obrázka, ak v ňom bola prevedená úprava:

odchod z programu, otvorenie nového obrázku – ak ste pred odchodom z programu (alebo posúvaní medzi súbormi) spravili dajakú zmenu v obrázku (použili ste filter, ...) a neuložili ste tento zmenený obrázok tak sa Vás Imager môže pýtať, či ho nechcete uložiť

Tip: Potvrdenie pred vymazaním súboru doporučujem mať zapnuté, ak by ste nechtiac klikli na ikonu ”Vymazať súbor” alebo stlačili ”Del” bol by obrázok nenávratne stratený.


Nastavenie - Panel nastrojov
Panel nástrojov

Tu si môžete upraviť panel nástrojov podľa Vašich predstáv.

Označte ikony(tlačidlá), ktoré chcete zobraziť na paneli nástrojov v hlavnom okne Imagera a potom v okne Prehliadača.

Príbuzné témy:

Klávesové skratky


Nastavenie - Vzhlad Imagera
Vzhľad Imagera

Tu môžete zmeniť dizajn programu Imager.

Farba pozadia:

je farba pozadia v oknách Imagera a v Imager Enhancera, pod obrázkom. Je to vhodné ak sa Vám nepáči klasická šedá farba, ale ste zvyknutý na čiernu farbu z iných programov...

Farba panelu nástroja:

je farba pozadia v panelu nástrojov v Hlavnom okne Imagera a okne Prehliadača, farba pozadia sa použije ak nie je zadané ”

Pozadie v paneli nástrojov”.

Farba okraju obrázka:

okraj obrázka je hlavne vidieť na starších počítačoch (obrázok je načítaný, ale ešte mu to chvíľu trvá zobraziť ho :-)) alebo ak ste použili strednú, precíznu kvalitu lupy. Doporučujem použiť o niečo tmavšiu farbu ako je farba pozadia.

Pozadie v Paneli nástrojov:

zvoľte ”Zmeniť” pre otvorenie okna, v ktorom vyberiete obrázok, ktorý sa použije ako pozadie do panelu nástrojov. Zadajte ”” (prázdne) pre žiadne pozadie, použije sa iba farba pozadia.


Nastavenie - Zoznam suborov
Zoznam súborov

Tu môžete upravovať zoznam súborov.

Typy:

Označte typy súborov(prípony), ktoré sa majú v zozname súborov zobrazovať. Doporučujem mať zapnuté zobrazenie všetkých typov.

Ostatné:

Zobrazovať skryté súbory – ak chcete, aby Imager nezobrazoval súbory označené ako skryté tak odznačte túto voľbu.

Tip: Doporučujem mať zapnuté všetky typy súborov a aj zobrazovanie skrytých súborov.


Podakovanie
Poďakovanie

Tu nájdete mená ľudí, ktorým by som chcel poďakovať za pomoc pri vytváraní, rozširovaní a  vylepšovaní tohto programu.

Lokalizácie:

Květoslav Vršovký – chcel by som sa mu poďakovať za spoluprácu (českú lokalizáciu Imagera)

Rozširovanie (distribúcia):

Ing. Peter Hubinský – za záujem o rozširovanie môjho softwaru na slovensku

Michal Jirák – za aktualizácie na stahuj.cz a pomoc pri distribúcii prvých verzií

Tiež by som sa chcel poďakovať všetkým ľudom, ktorý mi napísali návrh na vylepšenie programu alebo o chybe v programe.


Mys
Myš

Tu môžete nastaviť vlastnosti myši – resp. kolečka myši.

Hore – vyberte, čo má Imager urobiť, ak potočíte kolečkom myši smerom hore. Štandardne je  nastavená voľba “Obrázok – Predchádzajúci”.

Dole – vyberte, čo má Imager urobiť, ak potočíte kolečkom myši smerom dole. Štandardne je  nastavená voľba “Obrázok – Ďalší”.

Stlačenie – vyberte, čo má Imager urobiť, ak stlačíte(kliknete) koliečko myši. Štandardne sa Imager prepne do režimu “Celá obrazovka”.